कब हुई पिता महेश भट्ट संग आलिया भट्ट की दोस्ती, बताया कैसा है रिश्ता - alia reveals mahesh bhatt was absent during her childhood friendship started when i entered films tmov - AajTak
कब हुई पिता महेश भट्ट संग आलिया भट्ट की दोस्ती, बताया कैसा है रिश्ता
आलिया भट्ट, पापा महेश भट्ट के साथ स्पेशल बॉन्ड शेयर करती हैं. एक चैट शो में आलिया ने पापा के साथ अपने रिलेशन को लेकर खुलकर बात की है.
महेश भट्ट और आलिया भट्ट
आलिया भट्ट, पापा महेश भट्ट के साथ स्पेशल बॉन्ड शेयर करती हैं. एक चैट शो में आलिया ने पापा के साथ अपने रिलेशन को लेकर खुलकर बात की है. एक्ट्रेस ने बताया कि उनके बचपन के दिनों में महेश भट्ट अपने काम में बहुत बिजी होते थे तो वो बहुत कम घर आते थे.
आलिया ने कहा, 'मेरे लिए पापा हमेशा एक सेलिब्रिटी की तरह रहे हैं. जब मैं छोटी थी तब पापा बहुत बिजी रहते थे. वो बहुत कम ही घर आते थे. हालांकि, मैंने उन्हें ज्यादा मिस नहीं किया क्योंकि मैं ज्यादा उनके साथ रही नहीं. काफी सालों बाद वो कुछ समय हमारे साथ बिताने लगे. जब मैंने फिल्मों में एंट्री ली तब हमारे बीच फ्रेंडशिप शुरू हुई.'
"असली दोस्ती तब शुरू हुई जब मैंने बॉलीवुड में एंट्री ली. तब मुझे समझ में आया कि यह उनके लिए कैसा रहा होगा. ये बहुत समय लेने वाली जॉब है.''
वर्क फ्रंट की बात करें तो आलिया हाल ही में फिल्म गली बॉय में नजर आई हैं. फिल्म का निर्देशन जोया अख्तर ने किया है. फिल्म में आलिया के अलावा रणवीर सिंह और सिद्धांत चतुर्वेदी भी अहम भूमिका में हैं. फिल्म 14 फरवरी को रिलीज हुई. गली बॉय को बॉक्स ऑफिस पर शानदार रिस्पॉन्स मिल रहा है. फिल्म ने महज 5 दिनों में 80 करोड़ का आंकड़ा छू लिया है.
इसके अलावा आलिया, अयान मुखर्जी की फिल्म ब्रह्मास्त्र में दिखेंगी. फिल्म की शूटिंग चल रही है. मूवी में रणबीर कपूर उनके अपोजिट रोल में हैं. दोनों पहली बार स्क्रीन शेयर करने जा रहे हैं.